Універсітэт Уэст-Ліберці

Універсітэт Уэст-Ліберці (англ.: West Liberty University) — амерыканская дзяржаўная вышэйшая навучальная ўстанова са статусам універсітэта, якая месціцца ў горадзе Уэст-Ліберці ў штаце Заходняя Вірджынія. Агульная характарыстыка Гэта старэйшая вышэйшая навучальная ўстанова Заходняй Вірджыніі. Яна прапануе больш за 70 спецыяльнасцей бакалаўрыяту, магістратуры і аспірантуры, у тым ліку ступень магістра ў галіне адукацыі, праграму навучання на асістэнта ўрача і онлайн-праграму магістра бізнес-адміністравання. Установа адукацыі, што цяпер называецца Універсітэтам Уэст-Ліберці, была створана як Акадэмія Уэст-Ліберці 30 сакавіка 1837 года, за 26 гадоў да таго, як штат аддзяліўся ад Вірджыніі. Яна была створана, каб адказаць на патрэбу ў магчымасцях атрымання вышэйшай адукацыі на захад ад гор Апалачы. Першапачаткова ўстанова была звычайнай школай і атрымала назву ад горада, у якім яна знаходзіцца. У сваю чаргу горад Уэст-Ліберці быў названы так у канцы XVIII стагоддзя як самая заходняя кропка так званай «новай свабоды», якую надала Дэкларацыя незалежнасці ЗША. Структура Каледж бізнесу Каледж вольных і крэатыўных мастацтваў і камунікацый Каледж адукацыі і чалавечай дзейнасці Каледж прыродазнаўчых навук Гл. таксама Спіс універсітэтаў штата Заходняя Вірджынія Крыніцы Спасылкі На Вікісховішчы пакуль няма медыяфайлаў па тэме, але Вы можаце загрузіць іх Афіцыйная інтэрнэт-старонка ўстановы